Giovanni Cheli

**Giovanni Cheli** (født 4. oktober 1918 i Torino i Italia, død 8. februar 2013 i Roma) var en av Den katolske Kirkes kardinaler, og tidligere pavelig diplomat og leder for et av Den romerske kuries organer.

## Liv og virke
### Prest
Giovanni Cheli ble etter vanlig katolsk presteutdannelse presteviet den 21. juni 1942 for bispedømmet Asti, av dets biskop Umberto Rossi. Han ble ungdomsprest for Den katolske aksjon, og dosent ved presteseminaret i sitt hjembispedømme. Etter fordypningsstudier ble han lisensiat i teologi og doktor i kirkerett.

Han ble kalt til tjeneste i det pavelige diplomati, og tjenestegjorde i Guatemala, Spania og Italia. I Guatemala City var han samtidig dosent ved det katolske universitet *Santa Maria*.dt 

Fra 1967 ble han tilknyttet det kirkelige råd for offentlighetsarbeid. I 1973 utnevnte [pave Paul VI ham til Pavestolens permanente observatør ved FN i New York.

### Titulærerkebiskop
Den 16. september 1978, da denne representasjon ble gitt høyere status, ble han bispeviet av kardinal Jean-Marie Villot; medkonsekrerende var titulærerkebiskop Giuseppe Caprio og titulærerkebiskop Agostino Casaroli.

### Leder for Det pavelige råd for den pastorale omsorg for migranter og reisende
Fra 1986 til 1998 var han leder for Det pavelige råd for den pastorale omsorg for migranter og reisende, som blant annet beskjeftiger seg med flyktninger. 
### Kardinal
Pave Johannes Paul II kreerte ham til kardinal i 1998, med *[[Santi Cosma e Damiano]]* som titteldiakonia. 

Han fortsatte å være frittalende under sin pensjonisttilværelse. Han kritiserte regelen som utelukker kardinaler over 80 år fra å delta i pavevalg. Han sa til en journalist i desember 2003: *«Det er et stort tap for kardinaler. Kanskje andre grenser kan brukes i fremtiden. Kanskje de som er blitt mentalt svekket ikke bør stemme. Vi vet alle hvem de er. Og noen av dem er i syttiårene.»* Bak kulissene deltok han i en kampanje i opposisjon til pave Benedikt XVIs antatt tiltenkte utnevnelse av Tarcisio Bertone som statssekretær; han mente at Bertone manglet den nødvendige diplomatiske erfaring.

Kardinal Cheli døde den 8. februar 2013 i Roma i en alder av 94 år.  Han ble gravlagt i katedralen *Santa Maria Assunta* i Asti.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean-Marie Villot (1905-1979) *1954
* Kardinal *Giovanni Cheli* (1918-2013) *1978

## Referanser


## Eksterne lenker
* Fyldige kardinalsbiografier på norsk – katolsk.no
*  Biografi på The Cardinals of the Holy Roman Church